স্ট্রিপবোর্ড

থাম্ব|এক টুকরো অব্যবহৃত স্ট্রিপবোর্ড|211x211পিক্সেল
**স্ট্রিপবোর্ড** হল সার্কিট বোর্ডের জন্য বহুল ব্যবহৃত ইলেকট্রনিক্স প্রোটোটাইপিং উপাদানের নাম যা একটি পূর্ব-গঠিত ০.১ ইঞ্চি (২.৫৪ মিমি) স্বাভাবিক আকারের (আয়তক্ষেত্রাকার) গর্তের/ছিদ্রের গ্রিড, যেটিতে একটি অন্তরক বন্ডেড পেপার বোর্ডের একপাশ জুড়ে তামার ক্ল্যাডিং দিয়ে তৈরি চওড়া স্ট্রিপগুলো একে অপরের সাথে সমান্তরাল ভাবে সাজানো থাকে। এটি সাধারণত মূল পণ্য ভেরোবোর্ডের নামেও পরিচিত, যা ব্রিটিশ কোম্পানি ভেরো টেকনোলজিস লিমিটেড এবং কানাডিয়ান কোম্পানি পিক্সেল প্রিন্ট লিমিটেডের একটি ট্রেডমার্ক। ১৯৬০-এর দশকের গোড়ার দিকে ভেরো টেকনোলজিস লিমিটেডের (ভিপিই) ইলেকট্রনিক্স বিভাগ এটির উদ্ভাবন এবং বিকাশে মূল ভূমিকা রেখেছিলো। এটি বৈদ্যুতিক সার্কিট নির্মাণের জন্য একটি সর্বজনীন উপাদান হিসাবে তৈরি করা হয়েছিল — যা পূর্ব পরিকল্পিত নকশার প্রিন্টেড সার্কিট বোর্ড (পিসিবি) থেকে ভিন্ন — এটিতে একটি স্ট্যান্ডার্ড ওয়্যারিং বোর্ড ব্যবহার করে বিভিন্ন ধরনের ইলেকট্রনিক্স সার্কিট তৈরি করা হয়ে থাকে।

বোর্ডটি ব্যবহার করার সময় সাধারণত, স্ট্রিপগুলোকে একাধিক বৈদ্যুতিক নোডে ভাগ করার জন্য ট্র্যাকগুলোতে ছিদ্রের চারপাশে ফাঁক/বিরতি দেয়া হয়। আইডিসি-এর জন্য টুইন রো হেডারের মতো দুটি পিনের সারির মধ্যে কেবল একটি পিনের ব্যবধান রেখে উপাদানগুলো স্থাপন করার জন্য ছিদ্রগুলো যত্ন সহকারে ভেঙ্গে ফেলা যায়।

স্ট্রিপবোর্ড সারফেস-মাউন্টে ব্যবহৃত উপাদানগুলোর জন্য নকশা করা হয়নি, যদিও বোর্ডের ট্র্যাকে এই ধরনের অনেক উপাদান স্থাপন করা সম্ভব, বিশেষ করে যদি ট্র্যাকগুলো একটি ছুরি অথবা রোটারি টুলের ছোট কাটিং ডিস্ক দিয়ে কাটা হয়।

প্রথম একক-আকারের ভেরোবোর্ডটি ছিল অসংখ্য প্রোটোটাইপ ওয়্যারিং বোর্ডের অগ্রদূত যা, পাঁচ দশক ধরে বিশ্বব্যাপী স্ট্রিপবোর্ড হিসেবে ব্যবহৃত হয়ে আসছে।

'ভেরোবোর্ড' এবং 'স্ট্রিপবোর্ড' সাধারণ পদগুলো এখন সমার্থক শব্দ হিসেবে ব্যবহৃত হয়।

## ইতিহাস
থাম্ব|ভেরোবোর্ডের পেটেন্ট|240x240পিক্সেল
১৯৫০-এর দশকের মাঝামাঝি, ইলেকট্রনিক্স পণ্য উৎপাদনে প্রিন্টেড সার্কিট বোর্ড (পিসিবি) বহুল ব্যবহৃত উপকরণ হয়ে ওঠে।

১৯৫৯ সালের গোড়ার দিকে, ভিপিই ইলেকট্রনিক্স বিভাগ গঠিত হয় যেটির ব্যবস্থাপনা পরিচালক জিওফ্রে ভারডন-রো, সন্ডার্স-রো লিমিটেডের দুজন প্রাক্তন কর্মচারী, পিটার এইচ উইন্টার (এয়ারক্রাফ্ট ডিজাইন বিভাগ) এবং টেরি ফিটজপ্যাট্রিক (ইলেকট্রনিক্স বিভাগ)-কে নিয়োগ করেন।

মেশিন টুল কন্ট্রোল ইকুইপমেন্ট উৎপাদন প্রকল্পের ব্যর্থতার পরেও বিভাগটি নতুন নতুন উপাদানের উদ্ভাবন এবং বিকাশে সাফল্যের জন্য সক্রিয় ছিল।

ডোরচেস্টার হোটেল, পার্ক লেন, লন্ডনে অনুষ্ঠিত ১৯৫৯ রেডিও এবং ইলেকট্রনিক্স কম্পোনেন্টস ম্যানুফ্যাকচারার্স ফেডারেশন (আরইসিএমএফ) প্রদর্শনীতে পিসিবি ব্যবহার করে তৈরি নতুন যন্ত্রপাতি প্রদর্শন করা হয়।

সেই সময়ের বেশিরভাগ পিসিবির স্বাভাবিক কনফিগারেশনে ধাতুর মতো পরিবাহী পথ দিয়ে তৈরি সার্কিটের সাথে একটি নির্দিষ্ট ছাঁচে উপাদানগুলো স্থাপন করা হতো। ভিপিই-এর পক্ষ থেকে আরইসিএমএফ প্রদর্শনী পরিদর্শন করার পরে ফিটজপ্যাট্রিক একটি আকর্ষণীয় বিকল্পের প্রস্তাব দেন, সেটিতে তিনি সরল-রেখার কন্ডাক্টর বহনকারী একটি স্ট্যান্ডার্ড সার্কিট বোর্ডের পরিকল্পনা করেছিলেন যার উপর উপাদানগুলো যথাযথভাবে ছড়িয়ে থাকতে পারে এবং প্রয়োজনীয় সার্কিট তৈরি করতে কন্ডাক্টরের সাথে সংযুক্ত হতে পারে।

২৫ মে ১৯৫৯-এ একটি পেটেন্ট আবেদন অবিলম্বে দাখিল করা হয়েছিল এবং উদ্ভাবনটি ভেরোর পক্ষ থেকে সহযোগী উইন্টার, ফিটজপ্যাট্রিক এবং মেশিন শপ ইঞ্জিনিয়ারেরা মিলে বাস্তবে রূপ দিয়েছিলো।

সফটওয়্যার উন্নয়নের সাথে সাথে নবাগতদের জন্য কম্পিউটার প্রোগ্রামিং-এর মাধ্যমে নকশা করা আরডুইনো ইন্টেগ্রেটেড ডেভেলপমেন্ট এনভায়রনমেন্টের আবির্ভাব ভেরোবোর্ড ব্যবহারের জন্য নতুন সুযোগ তৈরি করে। আরডুইনো ডেভেলপমেন্টে নিয়মিতভাবে 'শিল্ড' ব্যবহার করা হয়, যা হেডার সংযোগের স্ট্যান্ডার্ড ০.১ ব্যবহার করে মূল আরডুইনো বোর্ডে সংযুক্ত করা হয় এবং প্রকল্প-ভিত্তিক আই/ও হার্ডওয়্যার বহন করে। তবে চারটি হেডার সকেটের মধ্যে একটি ০.১ থেকে অন্যদের ব্যবধানে ০.০৫ ইঞ্চি অফসেটে করা হয় বলে এটি আরডুইনো ডিজাইনকে কঠিন করে তোলে।

ব্রিটিশ কোম্পানি ভেরো টেকনোলজিস লিমিটেড বর্তমানে ভেরোবোর্ডের জন্য ইউকে ট্রেডমার্ক ধারণ করছে। আমেরিকাতে ভেরোবোর্ড ট্রেডমার্কটি এখন ভ্যাঙ্কুভারের কানাডিয়ান কোম্পানি পিক্সেল প্রিন্ট লিমিটেডের কাছে রয়েছে।

## ছিদ্র থেকে ছিদ্রের ব্যবধান
স্ট্রিপবোর্ডের ছিদ্রগুলো ০.১ ইঞ্চি (২.৫৪ মিমি) করে কেন্দ্রে ড্রিল করা হয়। এই ব্যবধানটি ০.১ ইঞ্চি (২.৫৪ মিমি) ব্যবধানের পিনযুক্ত উপাদানগুলোকে স্থাপন করবার সুযোগ দেয়। সামঞ্জস্যপূর্ণ অংশগুলোর মধ্যে রয়েছে ডিআইপি আইসি, আইসিগুলোর জন্য সকেট, কিছু কিছু ধরনের সংযোগকারী উপাদান এবং অন্যান্য যন্ত্রপাতি।

স্ট্রিপবোর্ডগুলো সময়ের সাথে সাথে বিভিন্ন রূপ এবং পণ্যে বিবর্তিত হয়েছে। উদাহরণস্বরূপ, ০.১৫ ইঞ্চি (৩.৮১ মিমি) গ্রিড এবং বড় ছিদ্র সমেত এটির একটি বড় সংস্করণ পাওয়া যায়, তবে সাধারণত এটি কম জনপ্রিয় (সম্ভবত এটি আদর্শ আইসি পিনের ব্যবধানের সাথে মেলে না বিধায়)।

## বোর্ডের মাত্রা
স্ট্রিপবোর্ড বিভিন্ন আকারে পাওয়া যায়। এটির একটি সাধারণ আকার (বিশেষ করে যুক্তরাজ্যে) হলো ১৬০ মিমি x ১০০ মিমি।

## সমাবেশসমূহ
থাম্ব|একটি ব্যবহৃত স্ট্রিপবোর্ডের উদাহরণ
উপাদানগুলো সাধারণত বোর্ডের সমতল দিকে স্থাপন করা হয় আর মাথাগুলো ছিদ্রের মধ্য দিয়ে বের করা থাকে। তারপরে মাথাগুলো দিয়ে পছন্দমতো সংযোগ তৈরি করতে বোর্ডের অন্য দিকে তামার ট্র্যাকের সাথে সোল্ডার করা হয় এবং যে কোনও অতিরিক্ত তার কেটে দেওয়া হয়। চলমান ট্র্যাকগুলো ৩ মিমি টুইস্ট ড্রিল, হ্যান্ড কাটার বা ছুরি দিয়ে সহজেই এবং সুন্দরভাবে কাটা যায়। তারের সাহায্যে বোর্ডের উভয় পাশে ট্র্যাকগুলো সংযুক্ত করা যায়। উপযুক্ত অনুশীলনের মাধ্যমে, খুব গুছানো এবং নির্ভরযোগ্য সমাবেশ তৈরি করা যেতে পারে। যদিও এই জাতীয় পদ্ধতি শ্রম-সাপেক্ষ এবং খুব অল্প পরিমাণে উৎপাদন ব্যতীত বাণিজ্যিক ভাবে উৎপাদনের জন্য অনুপযুক্ত।

বোর্ডের সাথে বাহ্যিক তারের সংযোগগুলো হয় ছিদ্রের মধ্য দিয়ে তারগুলোকে সোল্ডার করার মাধ্যমে তৈরি করা হয় কিংবা ছিদ্রের মধ্য দিয়ে নির্বিঘ্নে যাওয়ার জন্য খুব বেশি পুরু তারগুলোকে ভেরোপিন নামক বিশেষভাবে তৈরি করা পিনে সোল্ডারিং করা হয় যা ছিদ্রের মধ্যে শক্তভাবে ফিট হয়। আবার, কিছু কিছু সংযোগকারীর বোর্ডে সরাসরি ঢোকানোর জন্য উপযুক্ত পিন ব্যবধান সহ পাওয়া যায়।

## উৎপাদন
প্রস্তাবিত নতুন পণ্য ভেরোবোর্ডের উৎপাদন ভিপিই মেশিন টুল বিভাগ দ্বারা করা হয়েছিল।

মূল ভেরোবোর্ড স্পেসিফিকেশন অনুযায়ী ১.৬ মিমি (০.০৬ ইঞ্চি) তামা-আবৃত এসআরবিপি মুদ্রিত সার্কিট উপাদানের ক্রয় করা শীটগুলো পৃথক বোর্ডগুলোর সাথে ১২২ মিমি x ৪৫৬ মিমি (৪.৮ ইন x ১৮ ইঞ্চি) আকারের বোর্ড তৈরির জন্য কাটা হতো। তারপর চূড়ান্ত পণ্য তৈরি করার জন্য মেশিনে দেয়া হতো। মাল্টিপল মিলিং কাটার টুলের মধ্যে উপযুক্ত আকৃতির কাটিং দাঁত সহ সাইড-ফেস কাটারগুলোর একটি ব্যাংক তৈরি করা হয়। এটি ২১টি পরিবাহী স্ট্রিপ অবশিষ্ট রেখে প্রতিটি বোর্ডে বন্ডেড কপারের অংশ অপসারণ করবার জন্য ব্যবহার করা হয়েছিল।

দ্বিতীয় অপারেশনের জন্য একটি কঠিন বেস ব্লকে ১.৩৫ মিমি (০.০৫২ ইঞ্চি) ব্যাসযুক্ত ৬৩টি শক্ত পাঞ্চ বিট সহ একটি বিশেষ টুল তৈরি করা হয়েছিল যা কপার স্ট্রিপগুলো এবং বেস বোর্ডের মধ্য দিয়ে ০.২ ইঞ্চি (৫.১ মিমি) ব্যবধানে ছিদ্রগুলোর একটি ম্যাট্রিক্সকে পুনরাবৃত্তি করতে পারে।

একটি গ্রহণযোগ্য মানের বোর্ড উৎপাদন করার পূর্বে ভিন্ন ভিন্ন মাত্রার, উপাদানের গুণমান, এবং টুলিং সমস্যার সম্মুখীন হতে হয়েছিল। ১৯৬০ সালে, উন্নত প্রিন্টেড সার্কিট বোর্ড মিলিং এবং ড্রিলিং কৌশল বা তামার স্ট্রিপগুলো রাসায়নিক মিলিং (এচিং) করার সুযোগ সুবিধা পর্যাপ্ত পরিমাণে না থাকার ফলে এই মেশিনিং সমস্যার সম্মুখীন হতে হয়েছিল।

১৯৬১ সালে, সময় এবং অভিজ্ঞতার সাথে সাথে উৎপাদনের হার উন্নত হওয়ায়, ভেরোবোর্ডের ক্রমবর্ধমান উৎপাদন বাজারজাত করার জন্য ভেরো ইলেকট্রনিক্স লিমিটেড একটি পৃথক কোম্পানি হিসাবে গঠিত হয়েছিল।

## ব্যবহার
থাম্ব|১৯৬১ ভেরোবোর্ড ইউনিট - উপাদানসমূহ
অন্যান্য স্ট্রিপবোর্ডের মতো, ভেরোবোর্ড ব্যবহার করার সময়, প্রয়োজনীয় সার্কিট তৈরি করার জন্য উপাদানগুলো উপযুক্তভাবে স্থাপন করা হয় এবং কন্ডাক্টরের সাথে সোল্ডার করা হয়। স্ট্রিপগুলোকে একাধিক বৈদ্যুতিক নোডে বিভক্ত করার জন্য ট্র্যাকগুলোতে, সাধারণত ছিদ্রের চারপাশে ব্রেক করা যায় যা জটিল নকশার সার্কিট তৈরিতে সহায়তা করে।

এই ধরনের ওয়্যারিং বোর্ড প্রাথমিক ইলেকট্রনিক সার্কিট তৈরির জন্য ব্যবহার করা যেতে পারে, বেঞ্চ পরীক্ষার জন্য প্রোটোটাইপ তৈরি করতে বা স্বল্প পরিমাণে সম্পূর্ণ ইলেকট্রনিক ইউনিট উৎপাদনেও এগুলো ব্যবহৃত হয়ে থাকে।থাম্ব|১৯৬১ ভেরোবোর্ড ইউনিট - তামাভেরোবোর্ড প্রথম ১৯৬১ সালে ভেরো ইলেকট্রনিক্স বিভাগের মধ্যে প্রোটোটাইপ নির্মাণের জন্য ব্যবহার করা হয়েছিল। একটি বাইনারি দশক গণনার উপ-ইউনিটের চিত্রগুলো থেকে বোর্ডে স্থাপিত সার্কিটের উপাদান এবং কপার পরিবাহী স্পষ্টভাবে দেখা যায়।
এই উপ-ইউনিটগুলোর মধ্যে কয়েকটি ভেরোবোর্ডের প্রদর্শিত ছবির মতো একটি মাদারবোর্ডে স্থাপিত কানেক্টরের মাধ্যমে একে অপরের সাথে সংযুক্ত ছিল এবং এটি একটি প্রাথমিক পর্যায়ের পিসিবি-ভিত্তিক ব্যাকপ্লেন সিস্টেম নিয়ে গঠিত। প্রতিটি উপ-ইউনিতে ১/২ বাইট তথ্য সংরক্ষণের সমপরিমাণ ডিজিটাল ক্ষমতা ছিল - অর্থাৎ ১ মেগাবাইট তথ্য সঞ্চয় করতে ২,০০০,০০০ টি ইউনিটের প্রয়োজন পরত।

ভেরোবোর্ড দুটি ধরনে উৎপাদিত হয়, একটি ২.৫৪ মিমি (০.১ ইঞ্চি) অপরটি ৩.৫ মিমি (০.১৫ ইঞ্চি) হোল পিচ দিয়ে। বৃহত্তর পিচটি ব্যবহার করা সহজ হিসেবে বিবেচিত হত, বিশেষ করে এমন সময়ে যখন অনেক কনস্ট্রাক্টর ভালভ এবং ট্যাগ স্ট্রিপগুলোর সাথে মানুষ আরও বেশি পরিচিত ছিল।থাম্ব|১৯৬১ ভেরোবোর্ড ডিসপ্লে বোর্ডদ্বৈত ইন-লাইন প্যাকেজগুলোতে ক্রমাগত জনপ্রিয় হয়ে ওঠা ইন্টিগ্রেটেড সার্কিটগুলো কেবল ০.১ বোর্ডের জন্য উপযুক্ত এবং খুব শীঘ্রই ০.১ পিচ ধরনটি জনপ্রিয় হয়ে ওঠে। ইন্টিগ্রেটেড সার্কিট এবং আইসি প্যাকেজের পাশ থেকে প্রসারিত ছোট সমান্তরাল স্ট্রিপগুলোর সাধারণ বিন্যাস ভেরোস্ট্রিপের মতো বিশেষায়িত বোর্ডগুলোর বিকাশকে ত্বরান্বিত করে। এটি হচ্ছে একটি লম্বা, পাতলা বোর্ড যেটিতে তামার স্ট্রিপগুলো সাধারণ দৈর্ঘ্যের চেয়ে তির্যকভাবে সাজানো থাকে। একটি কেন্দ্রীয় ফাঁকা জায়গা আগে থেকে দেওয়া থাকতো যাতে করে আইসির বিভিন্ন পার্শ্ব সহজেই বিচ্ছিন্ন করা যায়।
১৯৭৯ সালে ভেরো ইলেকট্রনিক্স লিমিটেডের উৎপাদিত স্ট্রিপের উৎপাদন নকশা থেকে আরএস কম্পোনেন্টস লিমিটেডের জন্য তৈরি করা একটি বিশেষ ভেরোবোর্ড দেখা যায়। ভেরোবোর্ড/স্ট্রিপবোর্ডের বিভিন্ন ধরনের পণ্যের বিচিত্রতা বর্তমানে ইন্টারনেটে পাওয়া বিপুল সংখ্যক ডিজাইন (২০১৩-০৭) দেখলেই পরিলক্ষিত হয়।

## বৈচিত্র্য
অনেক প্রতিষ্ঠানই স্ট্রিপবোর্ড বাজারজাত করে। সবগুলো সংস্করণেরই একপাশে তামার স্ট্রিপ থাকে। কিছু প্রিন্টেড সার্কিট বোর্ড এচিং এবং ড্রিলিং কৌশল ব্যবহার করে তৈরি করা হয়, যদিও কোন কোনটায় মিল্ড স্ট্রিপ এবং পাঞ্চড হোল রয়েছে। মূল ভেরোবোর্ডে বেস বোর্ড উপাদান হিসাবে এফআর-২ সিন্থেটিক-রেজিন-বন্ডেড পেপার (এসআরবিপি) (ফেনলিক বোর্ড নামেও পরিচিত) ব্যবহার করা হয়েছিল। স্ট্রিপবোর্ডের কিছু সংস্করণে এখন উচ্চ মানের এফআর-৪ (ফাইবারগ্লাস-রিইনফোর্সড ইপোক্সি ল্যামিনেট) উপাদান ব্যবহার করা হয়।

## অন্যান্য সিস্টেমের সাথে তুলনা
থাম্ব|ট্রাইপ্যাড স্ট্রিপবোর্ডে তামার স্ট্রিপ রয়েছে যা তিন-গর্ত অংশে বিভক্ত
উচ্চ ঘনত্বের প্রোটোটাইপিংয়ের জন্য, বিশেষ করে ডিজিটাল সার্কিটের ক্ষেত্রে, অভিজ্ঞ কর্মীদের কাজ করবার জন্য স্ট্রিপবোর্ডের তুলনায় তারের মোড়ক দ্রুত এবং আরও নির্ভরযোগ্য।থাম্ব|পার্ফ+ প্রোটোটাইপিং বোর্ডের প্যাডের আকারভেরোবোর্ডের ধারণা এবং ব্যবহার প্লাগ-ইন ব্রেডবোর্ডের মতোই, তবে এটি তুলনামূলকভাবে সস্তা এবং টেকসই—ভেরোবোর্ডের সংযোগগুলো সোল্ডার করা হয় এবং কয়েকবার পুনঃব্যবহারও করা যেতে পারে, কয়েকবার সোল্ডারিং এবং ডিসোল্ডারিং করা হলে উভয় বোর্ডই ব্যবহারের অনুপযোগী হবার সম্ভাবনা রয়েছে। অপরপক্ষে, ব্রেডবোর্ড সংযোগ ঘর্ষণের মাধ্যমে সংযুক্ত থাকে এবং এটি অনেকবার পুনঃব্যবহার করা যেতে পারে। আবার একটি ব্রেডবোর্ড নির্দিষ্ট সময় ধরে একটি নির্দিষ্ট কনফিগারেশনে থাকা প্রোটোটাইপিংয়ের জন্য খুব একটা উপযুক্ত নয় কিংবা একটি কার্যকরী সার্কিট সম্বলিত মক-আপের জন্যেও উপযুক্ত নয় কারণ এটি কম্পন বা নড়াচড়ায় অকার্যকর হয়ে যেতে পারে

স্ট্রিপবোর্ডগুলো বিভিন্ন বিদ্যুৎ পরিবাহী ট্রেস লেআউট সহ বিভিন্ন আকার আকৃতির প্রোটোটাইপ বোর্ডে পরিণত হয়েছে।থাম্ব|৪০০ পয়েন্ট পিসিবি যা একটি সোল্ডারলেস ব্রেডবোর্ডের বৈদ্যুতিক সমতুল্যউদাহরণস্বরূপ, এটির একটি ধরনকে ট্রাইপ্যাড বোর্ড বলা হয়। এটি স্ট্রিপবোর্ডের মতোই, কিন্তু এটির পরিবাহী ট্র্যাকগুলো বোর্ড বরাবর ক্রমাগত না বসিয়ে কয়েকটি ভাগে বিভক্ত করা হয়, যার প্রতিটি তিনটি ছিদ্রে বিস্তৃত থাকে। এটিতে ট্র্যাক ব্রেক করার প্রয়োজন হয়না এবং সহজেই সার্কিটের দুটি বা তিনটি উপাদানের সংযোগকারী অংশগুলোকে একসাথে সংযুক্ত করা যায়। তবে, তিনটি ছিদ্রকে একসাথে সংযুক্ত করার জন্য, তারের সেতু তৈরি করতে হয় আর এর ফলে এগুলো সাধারণ স্ট্রিপবোর্ডের তুলনায় কম কমপ্যাক্ট আকারের হয়ে থাকে।

এটির আরেকটি রূপ হল পার্ফ+। এটিকে সিলেক্টিভ স্ট্রিপবোর্ড বলাই উত্তম। একটি স্ট্রিপে সমস্ত ছিদ্র একসাথে সংযুক্ত না করে বরং একটি পার্ফ+ বোর্ডে সোল্ডারের একটি ছোট ড্যাব ব্যবহার করে মূল বাসের সাথে ছিদ্রগুলো সংযুক্ত থাকে। এটির অপর পাশে বাসগুলো অন্য দিকে চলাচল করে, বোর্ডের বিভিন্ন স্তরে একে অপরের উপর দিয়ে বৈদ্যুতিক সংকেত আদান প্রদান করা যায় বলে এর মাধ্যমে জটিল সার্কিটের কম্প্যাক্ট নকশা করা যায়।

অন্যান্য ধরনের প্রোটোটাইপ বোর্ডগুলোতে সহজ এবং সাধারণ বিন্যাস রয়েছে যাতে করে ইন্টিগ্রেটেড সার্কিট দিয়ে প্রোটোটাইপ তৈরি সহজ হয়, এগুলো সাধারণত ডিআইপি আকারে বা ট্রানজিস্টর (ত্রিভুজ আকারের প্যাড) দিয়ে তৈরি করা যায়। বিশেষ করে, কিছু বোর্ড ব্রেডবোর্ডের লেআউটের মতোই, যাতে একটি ব্রেডবোর্ডের একটি অস্থায়ী প্রোটোটাইপকে সহজেই পিসিবি-তে স্থায়ী সার্কিট হিসেবে স্থানান্তর করা যায়। কিছু ধরনের বোর্ডের পেরিফেরিতে সংযোগকারীর জন্য নির্দিষ্ট প্যাটার্ন রয়েছে, যেমন ডিবি৯ বা আইডিসি হেডার, যাতে আদর্শ পিন স্পেসিং এর বাইরেও সংযোগকারীগুলোকে সহজেই ব্যবহার করা যায়। কম্পিউটার বাস সিস্টেমের জন্য প্লাগ-ইন বোর্ড প্রোটোটাইপ করতে বোর্ডগুলোর কোন কোনটা বিশেষ আকারে তৈরি করা হয়ে থাকে।

## আরও দেখুন

* বিন্দু থেকে বিন্দু গঠন
* ব্রেডবোর্ড
* পার্ফবোর্ড

## তথ্যসূত্র

বিষয়শ্রেণী:ইলেকট্রনিক্স
বিষয়শ্রেণী:ইলেকট্রনিক্স সাবস্ট্রেট
বিষয়শ্রেণী:ব্রিটিশ উদ্ভাবন
বিষয়শ্রেণী:যে ব্র্যান্ডগুলি সাধারণ হয়ে উঠেছে